Diari Oficial de la Generalitat Valenciana


Sumari del DOGV 7584, del 03-08-2015 (2015/6925)

RESOLUCIÓ de 30 de juliol de 2015, de la consellera de Justícia, Administració Pública, Reformes Democràtiques i Llibertats Públiques, sobre delegació de l'exercici de determinades competències.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7584

Data del DOGV
:   03-08-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6925


Data del document
:   30-07-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 30 de juliol de 2015, de la consellera de Justícia, Administració Pública, Reformes Democràtiques i Llibertats Públiques, sobre delegació de l'exercici de determinades competències. [2015/6925]  
Per Decret 7/2015, de 29 de juny, del president de la Generalitat, es determinen les conselleries en què s'organitza l'administració de la Generalitat, sent la de Justícia, Administració Pública, Reformes Democràtiques i Llibertats Públiques una de les que formen part de l'estructura de la nostra administració autonòmica.  
A fi de dotar de major agilitat la gestió dels assumptes la competència dels quals té assignada la Conselleria de Justícia, Administració Pública, Reformes Democràtiques i Llibertats Públiques, i d'acord amb el principi d'eficàcia que regeix l'actuació de les administracions públiques, es considera oportú delegar determinades atribucions en la persona responsable de la Subsecretaria.  
En virtut d'això i de conformitat amb el que disposen l'article 63 de la Llei del Consell, i els articles 13 i 14 de la Llei de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar en la persona titular de la Subsecretaria de Justícia, Administració Pública, Reformes Democràtiques i Llibertats Públiques les competències:  
1. Autoritzar i disposar les despeses corresponents al capítol I, dels servicis de la conselleria.  
2. Els actes de retenció de crèdit, autorització de despesa, disposició de crèdit, reconeixement d'obligacions i proposta de pagament l'import dels quals siga igual o inferior a 300.000 - sense IVA, dins els límits legals i reglamentaris.  
3. L'exercici de les facultats ordinàries en matèria de contractació administrativa respecte de tots aquells expedients l'import de licitació dels quals siga igual o inferior a 300.000 - sense IVA, dins els límits legals i pressupostaris.  
4. Exercir la potestat disciplinària en els termes establerts en la normativa en matèria de funció pública.  
5. L'autorització al personal al servei de la conselleria per a efectuar viatges a l'estranger.  
6. La facultat d'autoritzar la despesa per la inscripció i assistència als cursos, jornades, conferències i altres actuacions del personal de la conselleria.  
7. Acordar i imposar les sancions que corresponga en matèria de subvencions.  
  
Segon  
Esta delegació d'atribucions podrà ser revocada en qualsevol moment per l'òrgan delegatori, de conformitat amb el que estableix l'article 13.6 de la Llei de Règim Jurídic de les Administracions Públiques i del Procediment Administratiu Comú, així com en l'article 63.5 de la Llei del Consell.  
La delegació de competències efectuada en virtut d'aquesta resolució s'entén sense perjuí que, en qualsevol moment la persona titular de la Conselleria de Justícia, Administració Pública, Reformes Democràtiques i Llibertats Públiques puga demanar el coneixement i resolució de qualsevol assumpte o expedient en els termes i amb els requisits establerts en l'article 14 de la Llei de Règim Jurídic de les Administracions Públiques i del Procediment Administratiu Comú.  
  
  
Tercer  
Les resolucions que es dicten en virtut de la delegació conferida per aquesta resolució esgotaran la via administrativa, de conformitat amb el que estableixen els articles 13.4 i 109.c de la Llei de Règim Jurídic de les Administracions Públiques i del Procediment Administratiu Comú.  
  
Quart  
En tots aquells supòsits en què es faça ús de la present delegació, s'haurà de fer constar expressament en la resolució o acte que s'adopte, considerant-se dictades per l'òrgan delegatori, sense que en cap cas càpia la delegació de competències delegades.  
  
Quint  
Esta resolució de delegació de competències produirà efectes a partir de l'endemà de la seua publicació en el Diari Oficial de la Comunitat Valenciana.  
  
Contra aquest acte, que esgota la via administrativa, podran els interessats interposar recurs contenciós administratiu en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10.1.a i 46.1 de la Llei de la Jurisdicció Contenciosa Administrativa, o potestativament, recurs de reposició davant d'aquest mateix òrgan, en el termini d'un mes, computat en els termes ja exposats, d'acord amb el que disposa els articles 116 i 117 de la Llei de Règim Jurídic de les Administracions Públiques i Procediment Administratiu Comú, sense perjudici que els interessats en puguen interposar qualsevol altre que estimen procedent.  
  
València, 30 de juliol de 2015.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.